PTT-BCP ลดราคากลุ่มเบนซิน 40 สต.,E85 ลด 20 สต.,ดีเซล 30 สต.พรุ่งนี้
PTT-BCP ลดราคากลุ่มเบนซิน 40 สต.,E85 ลด 20 สต.,ดีเซล 30 สต.พรุ่งนี้
15 มิ.ย. 2559

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ ลงในอัตรา 40 สตางค์/ลิตร ยกเว้น E85 ปรับลดลง 20 สตางค์/ลิตร และลดราคาน้ำมันดีเซลลง 30 สตางค์/ลิตร โดยให้มีผลตั้งแต่วันพรุ่งนี้(16 มิ.ย.)
ส่งผลให้ราคาขายปลีกน้ำมันดีเซลหน้าสถานีบริการน้ำมันของปตท. และ บางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ เบนซิน ออกเทน 95 ของปตท. อยู่ที่ 31.66 บาท/ลิตร, แก๊สโซฮอล์ 95 อยู่ที่ 24.70 บาท/ลิตร, แก๊สโซฮอล์ 91 อยู่ที่ 24.28 บาท/ลิตร, E20 อยู่ที่ 22.14 บาท/ลิตร และ E85 อยู่ที่ 18.39 บาท/ลิตร ส่วนดีเซล อยู่ที่ 24.89 บาท/ลิตร